Նշենք, որ խոսքը մեղադրյալներ Վռամ Շահինյանի, Հայկ Ավանեսյանի, Լեւոն Սմբատյանի մասին է, որոնց նկատմամբ ըստ նյութերի՝ ոստիկանության աշխատակիցների կողմից բռնություններ են կիրառվել, ինչի մասին վերջիններս համապատասխան դիմումներ են ներկայացրել: Ըստ պաշտպանական կողմի՝ Շահինյանը, Ավանեսյանը եւ Սմբատյանը բռնության եւ խոշտանգման արդյունքում ինքնախոստովանական ցուցմունքներ են տվել, այդ թվում՝ Վոլոդյա Աբրահամյանի դեմ եւ նույն օրը ձերբակալվել ու հարցաքննվել որպես կասկածյալ: Բռնության եւ խոշտանգման դեպքով ՀՀ հատուկ քննչական ծառայությունում քրեական գործ է հարուցվել, սակայն մի քանի ամիս անց կարճվել է՝ հանցակազմի բացակայության հիմքով: